Det var lenge snakk om et samarbeid mellom Verdal IL, Vinne IL og Leksdal IL kalt Verdal FK. Dette samarbeidet kom aldri i gang, delvis på grunn av intern krangel. Samarbeidet ble imidlertid gjennomført på kvinnesiden, og i 2003 ble laget Verdal/Vinne/Leksdal samlet. Den 12. desember 2004 ble laget omdøpt til Verdal Fotballklubb, og debuterte under det nye navnet i 2. divisjon, blant annet med senere U23-landslagskeeper og Trondheims-Ørn-spiller Runa Barli.